1396.

Godina **1396** (**[[rimski brojevi|MCCCXCVI]]**) bila je prijestupna godina koja počinje u subotu (1. 1. po julijanskom kalendaru).

## Događaji
* januar-mart - Bajazit I ratuje protiv Vuka Brankovića, uzima mu Prištinu.
* 22. 2. - Na Žigmundov zahtjev, dubrovačko Veliko vijeće prisegnulo ugarskoj kruni (Žigmundova nesigurnost nakon smrti supruge Marije). 
* veljača - Kralj Žigmund razgovara sa poslanikom vizantijskog cara Manojla II, obećaje da će do kraja lipnja doprijeti do Carigrada.
* 11. 4. - Mletačka općina obećava Žigmundu četvrtinu galija za pohod na Turke (krstaši se već okupljaju, naročito u Francuskoj). 
* 14. 4. - Đurađ II Balšić ustupa Mlečanima, u zamenu za nadoknadu i plemstvo, Skadar, Drivast, Sveti Srđ i dr. (opet mu ostaju samo Bar i Ulcinj).
** Turci su u ovo vreme zauzeti zauzimanje poseda Vuka Brankovića. 
** Mlečanima treba pripasti i tvrđava Šati, ali se njen kastelan Koja Zakarija (Zaharija) proglašava samostalnim; takođe uzima i Danj (postaje turski vazal).
* 25. 5. - U sukobu sa Đurđem II Balšićem gine Radič Crnojević (nastavljaju njegovi rođaci Đuraševići, v. Crnojevići).
* maj-jun - Sandalj Hranić upada u Zetu, osvaja Budvu i u nju postavlja novovenčanu ženu Jelenu; Kotor ga priznaje za gospodara za šta dobija posjede Svetomiholjske metohije i Lušticu.
* 5 - 24. 6. - Veliki sabor (sinoda) Hrvatske i Dalmacije u Ninu, predsjedaju kraljev povjerenik Ivan, biskup zagrebački, i ban Nikola sa bratom Ivanom. 
** 21. 6. - Magistru Ivanu Saracenu potvrđen posjed Cresa i Osora (Lošinja) (čiji su mu građani bili uskratili posluh). 
** 24. 6. - Otok Pag oslobođen od zadarske vlasti. 
* pol. lipnja - Francuski i nemački krstaši stigli u Budim, pridružiće im se i Englezi, Ivanovci, te češki i poljski vitezovi, kao i vlastela, građani i pučani iz Hrvatske i Dalmacije.
* jul - Jak zemljotres na Crnogorskom primorju. 
* 20. 7. - Zadar uputio naoružanu galiju na istok, pod komandom Filipa Đorđića. 
* 22. 7. - Sandalj Hranić dobio mletačko građanstvo. 
* srpanj/kolovoz - Krstaška vojska ušla u zapadnu Bugarsku, zauzet Vidin Ivana Stracimira, pridružio im se Mirča I, vlaški vojvoda.
* 18. 8. - Dubrovačka Republika odlučila da isplati danak bosanskoj kraljici Jeleni, iako nisu uklonjene carine njenih rođaka Nikolića.
* avgust - Vuk Branković se još drži u gornjem Polimlju, ubrzo slomljen od Turaka.
* ca. 12. 9. - Krstaši opseli Nikopolj. 
* 25. 9. (ili 28.) - Bitka kod Nikopolja, Bajazit I sa vazalima razbio krstašku vojsku na čelu sa ugarskim kraljem Žigmundom (pobegao niz Dunav pa oko Balkana, nakon što mu je Herman II. Celjski spasao život). 
* krajem septembra - Mlečani šalju elitne najamnike u Skadar i Drač (bez novih osvajanja, a cilj bili Kroja, Šati i Danj).
* oktobar? - Bajazitova odmazda: Turci zapalili Sremsku Mitrovicu (stanovništvo preseljeno u Bursu), bez ometanja haraju Slavonijom do Štajerske, zapalili Ptuj.
* 25. 11. - Dubrovačka Republika zabranjuje izvoz u Srbiju i Bosnu (opasnost od Turaka).
* 2. 12. - Dubrovčani dozvolili knezu Pavlu Radenoviću i Bosancima da se sklone u Ston, usled nekih meteža.
* 17. 12. - Izbio sukob između kaptolskog grada Zagreba i slobodne općine Gradec. 
* decembar? - Kralj Žigmund postavio Đurđa II Balšića za kneza Korčule i Hvara. 
* 18. 12. - Žigmund stigao sa mletačkim galijama do dubrovačkog Lokruma (u gradu boravio 21 - 29. 12.) (u međuvremenu se u Hrvatskoj opet razvio pokret protiv njega).

### Tokom/tijekom godine
* Manja ekspedicija Turaka i Stefana Lazarevića u Banatu, pre Nikopoljske bitke. 
* ? - Posle Nikopoljske bitke, Stefan Lazarević nagrađen od Bajazita većim delom teritorija Vuka Brankovića, od Dečana do Prištine; Vukovoj porodici ostaje sever Kosova, od Trepče do Mitrovice, a on je zatočen; Turci zadržali za sebe Zvečan kod Mitrovice i Jeleč kod Novog Pazara. 
* Tursko zauzeće Vidina i odvođenje vladara Ivana Stracimira u Malu Aziju se smatra krajem bugarske srednjovekovne države (direktna turska vlast do 1878), mada ga je nasledio sin Konstantin II Asen. 
* U Zadru osnovano Generalno filozofsko-teološko učilište dominikanskog reda (Sveučilište u Zadru).
* približno - Sava V novi srpski patrijarh, nakon Danila III.

## Rođenja

## Smrti

## Reference

* Grupa autora, Istorija Crne Gore, Knj. 2, Tom 2, Titograd 1970.
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)